Diaspora aragonesa

A **diaspora aragonesa** ye o conchunto de personas d'orichen aragonés que viven difuera d'Aragón. A o largo d'o tiempo, muitos aragoneses han emigrau d'a suya tierra natal, a sobén por razons economicas y politicas. Muitos de éls han conservau rasgos d'a suya identidat y cultura y lazos con Aragón.

Os grupos mas important d'aragoneses y d'os suyos descendients difuera d'Aragón se troban en Catalunya y o País Valenciano.

## Historia
A emigración aragonesa enta as recient conquistadas tierras d'o Reino de Valencia prencipia en o segundo cuarto d'o sieglo XIII cuan Chaime I d'Aragón mira de conquistar istas tierras dimpués de bel intento anterior. Seguntes queda documentau en o *"Llibre del Repartiment"* os primers repobladors d'a ciudat de Valencia provienen de concellos aragoneses de que ya heban tractau a cuestión en as Corz Chenerals de 1236: Zaragoza, Teruel, Daroca, Calatayú y Tarazona. I heba tamién a-saber-los eclesiasticos y nobles aragoneses que aduyoron a o rei en a conquista y recibioron tierras y residencias en a capital d'o nuevo reino. Amás d'a capital a nobleza y ilesia aragonesa tamién obtenioron tierras en tot o Reino de Valencia. En o sieglo XIV os aragoneses representaban con un 9,49% o mayor grupo de solicitants d'a vecindat valenciana, estando orichinarios tres cuartos d'éls de l'actual provincia de Teruel.

## Diaspora en l'actualidat
Catalunya y concretament a Barcelona han estau mientres o zaguer sieglo y continan estando o prencipal destín d'os aragoneses, con 92.676 naixius d'Aragón censaus en 2019 en Catalunya, lo que convierte a la provincia de Barcelona en a "cuarta provincia aragonesa" Atros destins actuals d'os emigrants aragoneses son o País Valenciano con 39.289, Madrit con 33.159, Andalucía con 11.544 y Navarra 11.015 en l'anyo 2018.

Por continents, d'os mas de 49.500 aragoneses residents difuera d'Espanya en 2023, a mayoría viviban en países d'Europa (25.067, un 50,58%), seguiu d'America (22.268, un 44,93%). I heba tamién 979 aragoneses residents en Africa, 866 en Asia y 373 en Oceanía. Por países os prencipals receptors d'aragoneses son Francia (10.411), Archentina (6.271), Reino Uniu (4.317), Alemanya (3.622) y Estaus Unius (3.423).

### Casas y centros aragoneses en l'exterior
Existen cuantas casas y centros aragoneses en os países con mayor presencia d'immigrants aragoneses. D'o total de 64 casas d'Aragón 51 se troban en Espanya, estando Catalunya con 25 y o País Valenciano con 9 as comunidaz autonomas con mas centros aragoneses:
### Espanya
*  Andalucía
** *Casa de Aragón Costa del Sol* (Fuengirola)
** *Casa de Aragón en Sevilla* (Sevilla)
*  Balears
** *Centro Aragonés de Palma de Mallorca* (Palma de Mallorca)
*  Canarias
** *Asociación Amigos de Aragón en Canarias* (Arona)
*  Cantabria
** *Centro Aragonés en Cantabria* (Santander)
*  Castiella La Mancha
** *Casa de Aragón en Albacete* (Albacet)
*  Castiella y Leyón
** *Casa de Aragón de Valladolid* (Valladolit)
*  Catalunya
** *Agrupación Aragonesa Amposta* (Amposta)
** *Centro Aragonés de Badalona* (Badalona)
** *[[Centro Aragonés de Barcelona]]* (Barcelona)
** *Centro Aragonés de Sarriá* (Barcelona)
** *Casa Regional de Aragón-Peña Folklore Aragonés* (Berga)
** *Agrupación Artística Aragonesa de Blanes y Comarca* (Blanes)
** *Casa De Aragón de Cerdanyola del Vallès* (Cerdanyola del Vallès)
** *Casa De Aragón El Prat de Llobregat* (El Prat de Llobregat)
** *Centro Aragonés de Esplugues de Llobregat* (Esplugues de Llobregat)
** *Casa De Aragón de Gavà, Viladecans y Castelldefels* (Gavà)
** *Casa De Aragón en Lleida* (Leida)
** *Centro Aragonés de Hospitalet de Llobregat* (L'Hospitalet de Llobregat)
** *Casa Regional de Aragón de Mollerussa* (Mollerussa)
** *Centro Cultural y Recreativo Aragonés de Mollet y Comarca* (Mollet del Vallès)
** *Centro Aragonés El Cachirulo* (Reus)
** *Centro Recreativo y Cultural Aragonés Ripollet* (Ripollet)
** *Centro Aragonés de Rubí* (Rubí)
** *Centro Aragonés de Sabadell* (Sabadell)
** *Asociación Cultural Aragonesa de Salou* (Salou)
** *Associació Aragonesa Planera de Santa Bàrbara* (Santa Bàrbara)
** *Casa de Aragón “La Virgen del Pilar”* (Santa Coloma de Gramenet)
** *Centro Cultural de Aragón en Tarragona* (Tarragona)
** *Centro Aragonés de Terrassa* (Terrassa)
** *Centro Aragonés de Tortosa* (Tortosa)
** *Centro Aragonés en Valls* (Valls)
*  Comunidat de Madrit
** *Casa de Aragón del Henares* (Alcalá de Henares)
** *Casa de Aragón en Madrid* (Madrit)
** *Casa de Aragón en Tres Cantos* (Tres Cantos)
*  Galicia
** *Casa de Aragón en La Coruña* (A Coruña)
*  País Basco
** *Centro Aragonés de Bilbao* (Bilbau)
** *Asociación San Valero Casa de Aragón de Guipúzcoa* (Sant Sabastián)
** *Casa de Aragón en Álava* (Vitoria)
*  País Valenciano
** *Centro Aragonés Rincón de Ademuz* (Ademuz)
** *Centro Aragonés de Alquerías del Niño Perdido* (Les Alqueries)
** *Centro Aragonés de Benicarló* (Benicarló)
** *Centro Aragonés  de Castellón* (Castellón de la Plana)
** *Centro Aragonés de Elche* (Elch)
** *Centro Cultural y Recreativo Aragonés* (Port de Sagunt)
** *Casa de Aragón de Sagunto* (Murviedro)
** *Centro Aragonés de Valencia* (Valencia)
** *Centro Aragonés en Vinaroz* (Vinaroz)
*  La Rioja
** *Casa de Aragón en La Rioja* (Logronyo)
*  Melilla
** *Asociación Casa de Aragón de Melilla* (Melilla)
*  Navarra
** *Casa de Aragón en Navarra* (Pamplona)

### Europa
*  Belchica
** *Asociación Amigos de Aragón* (Bruselas)
*  Francia
** *Casa de Aragón de Tolosa* (Tolosa)

### America
*  Archentina
** *Casa de Aragón de Mendoza* (Mendoza)
** *Centro Aragonés de Córdoba* (Córdoba)
** *Centro Aragonés de La Plata* (La Plata)
** *Centro Aragonés de Rosario* (Rosario)
** *Círculo de Aragón en Buenos Aires* (Buenos Aires)
** *Unión Aragonesa del Mar del Plata* (Mar del Plata)
*  Chile
** *Colectividad Aragonesa de Chile* (Las Condes)
*  Cuba
** *Sociedad Aragonesa de Beneficencia de Cuba* (L'Habana)
*  Brasil
** *Asociación de los Amigos de Aragón* (Curitiba)
*  Mexico
** *Centro Aragonés de México D.F.* (Ciudat de Mexico)
*  Venezuela
** *Agrupación Aragonesa de Venezuela* (Caracas)

## Referencias

## Vinclos externos
*  Aragoneses en el Exterior. Gubierno d'Aragón
*  Comunidades Aragonesas en el Exterior